ຄະນະບໍລິຫານງານສະຫະພັນແມ່ຍິງແຂວງສາລະວັນ ສຳເລັດກອງປະຊຸມໃຫຍ່ ຄັ້ງທີ V
ລະຫວ່າງວັນທີ 11-12 ພຶດສະພາ 2015 ນີ້ ຄະນະບໍລິຫານງານສະຫະພັນແມ່ຍິງແຂວງສາລະວັນ ໄດ້ດຳເນີນກອງປະ ຊຸມໃຫຍ່ຜູ້ແທນຄັ້ງທີ V ຂຶ້ນຢ່າງເປັນທາງການ ຢູ່ທີ່ສະໂມສອນ ເມືອງສາລະວັນ. ພາຍໃຕ້ການເປັນປະທານຂອງ ສະ ຫາຍ ບົວສີ ຄ່ຽມມະນີຂັນໄຊ ຮອງເລຂາພັກແຂວງ, ປະທານແນວລາວສ້າງຊາດແຂວງ ທັງແມ່ນຜູ້ຊີ້ນຳວຽກງານອົງການຈັດຕັ້ງມະຫາຊົນ ແລະ ສະຫາຍ ນາງ ບັນດິດ ປະທຸມວັນຮອງປະທານສູນກາງສະຫະພັນແມ່ຍິງລາວ, ສະຫາຍ ນາງ ບຸນທະວີ ດວງລາສີ ກຳມະການພັກແຂວງປະທານຄະນະບໍລິຫານງານສະຫະພັນແມ່ຍິງ ແຂວງ. ກອງປະຊຸມຄັ້ງນີ້ມີຜູ້ ເຂົ້າຮ່ວມ ຈຳນວນ 220 ສະຫາຍ, ຍິງ 199 ສະຫາຍ. ໃນນັ້ນ; ແຂກຖືກເຊີນ 37 ສະຫາຍ ຊາຍ 21 ສະຫາຍ, ຜູ້ແທນສົມບູນ 183 ສະຫາຍ ເຊິ່ງເປັນຕົວ ແທນໃຫ້ແກ່ສະມາຊິກສະຫະພັນແມ່ຍິງໃນທົ່ວແຂວງ ຈຳນວນ 44.442 ສະຫາຍ.
ກອງປະຊຸມໄດ້ຮັບຟັງລາຍງານການເມືອງ ເຊິ່ງສະເໜີໂດຍ ສະຫາຍ ນາງ ບຸນທະວີ ດວງລາສີ. ເຊິ່ງຄະນະບໍລິ ຫານງານສະຫະພັນແມ່ຍິງແຂວງກໍ່ໄດ້ເອົາໃຈໃສ່ຜັນຂະຫຍາຍ ແລະ ຈັດຕັ້ງປະຕິ ບັດມະຕິກອງປະຊຸມໃຫຍ່ຄັ້ງທີ IV ຂອງຕົນໄດ້ຮັບຜົນສຳເລັດຫຼາຍດ້ານ. ນອກຈາກນັ້ນ, ກໍ່ຍັງໄດ້ຈັດຕັ້ງປະຕິບັດວຽກງານ 3 ສ້າງຂອງພັກ, 7 ແຜນງານຂອງລັດຖະ ບານ, 9 ເປົ້າໝາຍ ສະຫັດສະວັດ, 6 ແຜນ ງານ 32 ໂຄງການຂອງຄະນະບໍລິຫານງານສະຫະພັນແມ່ຍິງ ແລະ 5 ແຜນງານ 17 ໂຄງການຂອງສະຫະພັນແມ່ຍິງແຂວງວາງອອກ. ເຊິ່ງໄດ້ສ້າງຄວາມເຊື່ອໝັ້ນ ໃຫ້ຖັນແຖວພະນັກງານ, ສະມາ ຊິກພັກ, ພໍ່ແມ່ປະຊາຊົນ ໂດຍສະເພາະ ແມ່ນອົງການຈັດຕັ້ງແມ່ຍິງແຕ່ລະຂັ້ນ. ເພາະວ່າຍາມໃດຄະນະສະຫະພັນແມ່ ຍິງແຂວງ ກໍ່ໄດ້ຖືສຳຄັນວຽກງານສຶກສາ ອົບຮົມການເມືອງ-ແນວຄິດໃຫ້ຖັນແຖວພະນັກງານສະມາ ຊິກສະຫະພັນແມ່ ຍິງ, ແມ່ຍິງບັນດາເຜົ່າ ດ້ວຍຫຼາຍຮູບແບບທີ່ ເຫັນວ່າມີຄວາມສອດຄ່ອງ ແລະ ເໝາະສົມກັບແຕ່ລະກຸ່ມເປົ້າ ໝາຍ; ເອົາໃຈໃສ່ໂຄສະນາເຜີຍແຜ່ຂໍ້ມູນຂ່າວສານ ລວມທັງສາລະໜ້າຮູ້ຕ່າງໆ ໃຫ້ແກ່ເອື້ອຍນ້ອງແມ່ຍິງແຕ່ລະຂັ້ນຢ່າງທົ່ວເຖິງ; ເອົາໃຈໃສ່ປັບປຸງກົງຈັກການຈັດຕັ້ງ ໃຫ້ມີຄວາມໜັກແໜ້ນ ເຂັ້ມແຂງ ໂດຍປະສານສົມທົບກັບອຳນາດການປົກຄອງຂອງແຂວງ, ຂອງເມືອງ, ຂະແໜງການທີ່ກ່ຽວຂ້ອງໃນການຈັດວາງ ສັບຊ້ອນ ແຕ່ງຕັ້ງ ແລະ ກຳນົດຕຳແໜ່ງງານ ຂຶ້ນແຜນກຳນົດ ພະນັກງານນຳພາຄຸ້ມຄອງຂັ້ນແຂວງ, ຕີລາຄາປະເພດພະນັກງານ ເພື່ອຍ້ອງຍໍສັນລະເສີນ ແລະ ຂະຫຍາຍເຂົ້າອົງການຈັດຕັ້ງຕ່າງໆ. ພ້ອມກັນນັ້ນ ກໍ່ຍັງໄດ້ຈັດສົ່ງໄປຍົກລະດັບທາງດ້ານ ທິດສະດີ ແລະ ວິຊາສະເພາະຢູ່ພາຍໃນ ແລະ ຕ່າງປະເທດຢ່າງເປັນປົກະຕິ; ໄດ້ປະສານສົມທົບກັບຄະນະພັກ-ອຳນາດການປົກຄອງທີ່ຂຶ້ນກັບ ແລະ ພາກສ່ວນທີກ່ຽວຂ້ອງໃນການໄກ່ເກ່ຍ, ແກ້ໄຂບັນຫາຕ່າງໆ ເພື່ອປົກປ້ອງສິດຜົນປະໂຫຍດອັນຊອບທຳຂອງແມ່ຍິງ ແລະ ເດັກນ້ອຍ; ເອົາໃຈໃສ່ຊີ້ນຳຄອບຄົວແມ່ຍິງໃນການພັດທະນາຄອບຄົວໃຫ້ມີຢູ່ມີກິນ, ມີເຮືອນຢູ່, ມີອາຊີບ ຄົງທີ່, ມີລາຍຮັບທີ່ໝັ້ນຄົງ; ໄດ້ເຜີຍແຜ່ເນື້ອໃນຂໍ້ແຂ່ງຂັນ   ຕິດພັນກັບເນື້ອໃນຂໍ້ແຂ່ງຂັນ   ຕິດພັນກັບວຽກງານ 3 ສ້າງ ຢ່າງເປັນຂະບວນການ ກວ້າງຂວາງ; ເອົາໃຈໃສ່ປຸກລະດົມເອື້ອຍນ້ອງແມ່ຍິງບັນດາເຜົ່າເຂົ້າຮ່ວມເປັນສ່ວນໜຶ່ງ ຕໍ່ກັບວຽກງານປ້ອງກັນຊາດ -ປ້ອງກັນຄວາມສະຫງົບທົ່ວປວງຊົນຮອບດ້ານ ສະແດງອອກໃນການສຶກສາອົບຮົມໃຫ້ເຂົາເຈົ້າມີສະຕິລະວັງຕົວ ຕໍ່ກົນ ອຸບາຍຫັນປ່ຽນໂດຍສັນຕິຂອງກຸ່ມຄົນບໍ່ດີ, ປຸກລະດົມຄອບຄົວລູກ – ຫຼານ ປະກອບສ່ວນເຂົ້າເປັນທະຫານພັນທະ, ເປັນກຳລັງປ້ອງກັນຄວາມສະຫງົບ – ເປັນກອງຫຼອນ ຮັບໃຊ້ປະເທດຊາດ ແລະ ປະຊາຊົນ; ປຸກລະດົມເອື້ອຍນ້ອງແມ່ຍິງບັນດາເຜົ່າເປັນເຈົ້າການໃນການອະນຸລັກ, ປົກປັກຮັກສາ ແລະ ເສີມຂະຫຍາຍມູນເຊື້ອວັດທະນະທຳ, ຮີດຄອງປະເພນີອັນດີງາມຂອງຊາດ – ຂອງເຜົ່າໄວ້ໃຫ້ໝັ້ນຄົງ. ນອກຈາກນີ້, ຍັງໄດ້ຊຸກຍູ້ໃຫ້ເອື້ອຍນ້ອງແມ່ຍິງທີ່ເປັນຄູ-ອາຈານເອົາໃຈໃສ່ເຊີດຊູບົດບາດແມ່ພິມຂອງຊາດ,ເປັນຄູສອນດີ-ສອນເກັ່ງ, ເສີມຂະຫຍາຍນ້ຳໃຈຮັກອາຊີບ, ສຸມທຸກສະຕິປັນ ຍາ ຄວາມຮູ້-ຄວາມສາມາດທີ່ມີເຂົ້າໃນການຄົ້ນຄວ້າ ຂຶ້ນຫ້ອງສິດສອນເຮັດໃຫ້ການສອບເສັງເລື່ອນຂັ້ນ-ເລື່ອນຊັ້ນ ບັນລຸຕາມລະ ດັບຄາດໝາຍ; ເປັນເຈົ້າການປະສານສົມທົບກັບຂະແໜງແມ່ ແລະ ເດັກ ເພື່ອໂຄສະນາສຸຂະສຶກສາໃຫ້ແກ່ແມ່ຍິງໃນການດຳລົງຊີວິດ ຕາມຫຼັກການອະນາໄມ 3 ສະອາດ, ສຸຂະພາບຈະເລີນພັນມີໂພສະນາການທີ່ຖືກຕ້ອງ ແລະ ຫຼຸດຜ່ອນແນວຄິດເຊື່ອຖືງົມງວາຍ, ປຸກລະດົມໃຫ້ແມ່ຍິງເອົາໃຈໃສ່ຮັກສາສຸຂະພາບແມ່ ແລະ ລູກ. ໃນນັ້ນ, ສຳ ຄັນແມ່ນປຸກລະດົມແມ່ຍິງຖືພາໄປຝາກທ້ອງ ແລະ ເກີດລູກຢູ່ໂຮງໝໍ ຫຼື ສຸກສາລາ, ນຳເອົາລູກຫຼານໄປຢອດຢາ-ສັກຢາກັນພະຍາດໃຫ້ຄົບຖ້ວນ ແລະ ຖືກຕາມກຳນົດເວລາ ເພື່ອຫຼຸດຜ່ອນການຕາຍຂອງແມ່ ແລະ ເດັກ.
ກອງປະຊຸມໄດ້ປ່ອນບັດເລືອກຕັ້ງເອົາຄະນະບໍລິຫານງານສະຫະພັນແມ່ຍິງແຂວງຊຸດໃໝ່ ເຊິ່ງມີຜູ້ເຂົ້າສະໝັກເລືອກຕັ້ງທັງໝົດ 31 ສະຫາຍ. ຜ່ານການປ່ອນບັດເລືອກຕັ້ງສາມາດເລືອກຄະນະບໍລິຫານງານແມ່ຍິງແຂວງຊຸດໃໝ່ໄດ້ 27 ສະຫາຍ; ກອງປະຊຸມຄັ້ງປະຖົມມະລຶກ ເລືອກເອົາ ສະຫາຍ ນາງ ບຸນທະວີ ດວງລາສີ ເປັນປະທານຄະນະບໍລິຫານງານສະຫະພັນແມ່ຍິງແຂວງຄັ້ງທີ VI, ສະຫາຍ ນາງ ດວງມະລາ ສີສະໝຸດ ເປັນຮອງປະທານ-ປະທານກວດກາ ແລະ ສະຫາຍ ນາງ ວາດສະໜາ ໂພໄຊຍະວົງ ເປັນຮອງປະທານ ແລະ ປ່ອນບັດເລືອກຕັ້ງເອົາຜູ້ແທນສົມ ບູນ 11 ສະຫາຍ, ສຳຮັງ 2 ສະຫາຍ ເພື່ອເຂົ້າຮ່ວມກອງປະຊຸມໃຫຍ່ຜູ້ແທນສູກາງສະຫະພັນແມ່ຍິງລາວທົ່ວປະເທດ ຄັ້ງທີ VII ທີ່ນະ ຄອນຫຼວງວຽງຈັນ.
ຕອນທ້າຍ, ກອງປະຊຸມຍັງໄດ້ຮັບຟັງຄຳເຫັນໂອ້ລົມຈາກ ສະຫາຍ ນາງ ບັນດິດ ປະທຸມວັນ ຮອງປະທານສູນກາງສະຫະພັນແມ່ຍິງລາວ ເຊິ່ງສະຫາຍໄດ້ຕີລາຄາສູງຕໍ່ຜົນງານ ແລະ ຊົມເຊີຍຜົນ ສຳເລັດທີ່ຄະນະບໍລິຫານງານສະຫະພັນແມ່ຍິງແຂວງສາລະວັນຊຸດເກົ່າ (ຊຸດທີ IV) ຍາດມາໄດ້. ນອກຈາກນັ້ນ; ສະຫາຍກໍ່ຍັງໄດ້ໂອ້ລົມຊີ້ທິດເຍືອງທາງໃຫ້ຄະນະບໍລິຫານງານສະຫະພັນແມ່ຍິງແຂວງຊຸດໃໝ່ (ຊຸດທີ V) ເພື່ອນຳໄປຈັດຕັ້ງປະຕິບັດ ແລະ ເຜີຍແຜ່ມະຕິຂອງກອງປະຊຸມຄັ້ງນີ້ໃຫ້ເປັນແຜນງານ-ໂຄງການລະອຽດໃຫ້ມີຜົນສຳເລັດຕາມລະດັບຄາດໝາຍທີ່ວາງໄວ້.